**ZEMES NOMAS LĪGUMS (Nr. skatāms pievienotajā datnē)**

Rīgā, *datums skatāms laika zīmogā*

 **SIA “Rīgas meži”**, vienotais reģistrācijas Nr.40003982628, juridiskā adrese: Ojāra Vācieša iela 6, k-1, Rīga, LV-1004, tās valdes priekšsēdētājas Anitas Skudras personā, kura rīkojas uz SIA “Rīgas meži” statūtu un 20.02.2025. pilnvaras Nr. PV-25-19 pamata (turpmāk – **Iznomātājs**), no vienas puses, un

**\_\_\_\_\_\_\_\_\_ (fiziskajām personām vārds, uzvārds, personas kods/juridiskām personām nosaukums, reģistrācijas Nr.)**, tās valdes locekļa \_\_\_\_\_\_\_\_\_ personā, kurš/a rīkojas pamatojoties uz statūtiem (turpmāk – **Nomnieks**), no otras puses, abi kopā turpmāk saukti – **Puses**, vai atsevišķi – **Puse**,

* ievērojot, ka ir apstiprināti \_\_.\_\_.2025. notikušās izsoles “*Par nomas tiesību piešķiršanu mutiskas izsoles kārtībā uz zemes vienības daļu ar kadastra apzīmējumu 8096 006 0048, kas ietilpst nekustamā īpašuma “Rīgas pilsētas meža fonds”, Stopiņu pag., Ropažu nov., kadastra Nr. 8096 003 0409, sastāvā”* (turpmāk – **Izsole**) rezultāti (Nekustamo īpašumu komisijas \_\_.\_\_.2025. sēdes protokols Nr. \_\_\_\_, \_\_\_. punkts),

bez viltus, maldības un spaidiem, paužot brīvu gribu, noslēdz nekustamā īpašuma nomas līgumu (turpmāk – **Līgums**):

1. **Līguma priekšmets**
	1. Iznomātājs nodod un Nomnieks pieņem nomā daļu no nekustamā īpašuma “Rīgas pilsētas meža fonds”, Stopiņu pagasts, Ropažu novads, kadastra Nr. 8096 003 0409, sastāvā esošas zemes vienības ar kadastra apzīmējumu 8096 006 0048, kas pēc konfigurācijas ir maršruts/brauktuve tās dabiskajā platumā un 5.7 km (pieci komats septiņi kilometri) garumā, un kas iezīmēta Līguma 1.pielikumā pievienotajā Maršruta plānā (turpmāk – **Īpašums vai Maršruts**).
	2. Iznomātāja īpašuma tiesības uz Īpašumu ir nostiprinātas Stopiņu pagasta zemesgrāmatas nodalījumā Nr.706.
	3. Īpašuma izmantošanas mērķis – Maršruts kontrolētu tūrisma izbraucienu organizēšanai ar apvidus tipa autotransportu (turpmāk – **Transportlīdzeklis**).
	4. Iznomātā Īpašuma robežas Nomniekam dabā ir ierādītas un zināmas. Nomnieks apliecina, ka ir iepazinies ar Īpašuma stāvokli, apsekojot Īpašumu dabā, un tas ir pārliecinājies par Īpašuma izmantošanas iespējām atbilstoši Līguma 1.3.punktā norādītajam mērķim, un tas šajā sakarā necels pret Iznomātāju nekādas prasības un/vai pretenzijas.
	5. Par Īpašuma nodošanu Nomniekam lietošanā tiek sastādīts un abpusēji parakstīts Īpašuma nodošanas - pieņemšanas akts (turpmāk – **Akts**), kurā Puses fiksēs Īpašuma stāvokli, veicot tā foto vai video fiksāciju. Akts parakstīts elektroniski ar drošu elektronisko parakstu un satur laika zīmogu. Pēc abpusējas parakstīšanas Akts tiek pievienots kā Līguma pielikums Nr.2 un ir Līguma neatņemama sastāvdaļa.

# **Līguma termiņš**

* 1. Līgums stājas spēkā no tā abpusējas parakstīšanas dienas un ir spēkā **uz 1 (vienu) gadu,** **t.i. līdz \_\_\_.\_\_2026**.
	2. Pusēm, rakstiski vienojoties, Līguma darbības termiņš var tikt pagarināts vēl uz 2 (diviem) gadiem.
1. **Maksājumi**
	1. Īpašuma nomas maksa atbilstoši Izsoles rezultātiem par Līguma 1.1.punktā minētā Īpašuma lietošanu **gadā** ir **EUR \_\_\_\_\_\_\_\_\_** (turpmāk – **Nomas maksa**), plus pievienotās vērtības nodoklis (turpmāk – **PVN**) \_\_\_\_EUR (\_\_\_\_*euro* un \_\_\_\_centi) apmērā, kopā **EUR** **\_\_\_\_\_** (\_\_\_\_\_\_\_*euro* un 00 centi) gadā.
	2. Papildus Nomas maksai Nomnieks maksā:
		1. nekustamā īpašuma nodokli par iznomāto Īpašumu; un
		2. atdeves likmi 4% (četri procenti) apmērā no Nomas maksas katru gadu, atbilstoši Nekustamo īpašumu maksas pakalpojumu cenrādim, kas apstiprināts ar Iznomātāja 16.04.2025. valdes lēmumu (protokols Nr.15. lēmums Nr.3) (turpmāk – **Cenrādis**).
	3. Nomniekam ir pienākums samaksāt Iznomātājam arī:
		1. vienreizēju maksājumu par zemes nomas tiesību nodibināšanu **EUR** **678,86** (seši simti septiņdesmit astoņi euro, 86 centi), tai skaitā PVN, atbilstoši Cenrādim;
		2. vienreizēju kompensāciju par sertificēta vērtētāja veikto tirgus nomas maksas novērtējumu **EUR** **484,00** (četri simti astoņdesmit četri euro, 00 centi), tai skaitā PVN.
	4. Iznomātājs 5 (piecu) darba dienu laikā no Līguma spēkā stāšanās dienas izraksta rēķinu par Līguma 3.3.punkta apakšpunktos minētajiem maksājumiem un nosūta Nomniekam uz Nomnieka Līgumā norādīto elektroniskā pasta adresi. Nomniekam ir pienākums rēķinu apmaksāt rēķinā norādītajā termiņā.
	5. Ja valstī mainās nodokļu normatīvais regulējums, Iznomātājs izraksta rēķinu, atbilstoši valstī spēkā esošajām nodokļu likmēm uz darījuma brīdi.
	6. Nomnieks maksā Iznomātājam Līguma 3.1.punktā un Līguma 3.2.punktā noteiktos maksājumus 1 (vienu) reizi gadā līdz tekošā gada 15. martam.
	7. Līdz katra kalendārā gada marta mēneša 05.datumam Iznomātājs izraksta rēķinu par Līguma 3.1.punktā un Līguma 3.2.punktā norādītajiem maksājumiem un nosūta to Nomniekam uz Nomnieka šajā Līgumā norādīto elektroniskā pasta adresi. Rēķina nesaņemšana neatbrīvo Nomnieku no pienākuma veikt Līguma 3.1.punktā un Līguma 3.2.punktā norādīto maksājumu apmaksu Līgumā noteiktajā termiņā. Ja Nomnieks dažādu apstākļu dēļ nav saņēmis šajā punktā minēto rēķinu līdz marta mēneša 10.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas nosūtīt Nomniekam rēķinu šajā Līguma punktā norādītajā kārtībā.
	8. Puses nosaka, ka savstarpējiem norēķiniem sagatavotie rēķini, kas nosūtīti elektroniski no Iznomātāja elektroniskā pasta adreses: marina.vasiljeva@rigasmezi.lv uz Nomnieka elektroniskā pasta adresi: \_\_\_\_\_\_\_\_\_\_\_\_\_\_\_\_\_\_\_, uzskatāmi par saņemtiem ar nosūtīšanas dienu un tiks uzskatīti par derīgiem un apmaksājami arī, ja nav parakstīti ar drošu elektronisko parakstu.
	9. Līguma 3.1.punktā un Līguma 3.2.punktā noteiktie maksājumi tiek aprēķināti ar Līguma spēkā stāšanās dienu.
	10. Par Līgumā noteiktā jebkura maksājuma samaksas termiņa nokavējumu Nomnieks maksā Iznomātājam līgumsodu 0,5 % (nulle komats pieci procenti) apmērā no kavētā maksājuma summas par katru nokavēto dienu, bet ne vairāk kā 10% (desmit procenti) no kavētā maksājuma summas.
	11. Līgumsoda samaksa neatbrīvo Nomnieku no pienākuma izpildīt saistības, kā arī no pienākuma kompensēt Iznomātājam radušos zaudējumus.
	12. Iznomātājam ir tiesības vienpusēji mainīt Nomas maksu bez grozījumu izdarīšanas Līgumā, par to nosūtot Nomniekam rakstisku paziņojumu, ja:
		1. tiek grozīti normatīvie akti, paredzot citu Īpašuma nomas maksas aprēķināšanas kārtību;
		2. saskaņā ar normatīvajiem aktiem tiek no jauna ieviesti vai palielināti uz Īpašumu attiecināmi nodokļi vai nodevas.
	13. Iznomātājs, sākot ar otro nomas gadu, ir tiesīgs vienpusēji palielināt Nomas maksu atbilstoši patēriņa cenu pārmaiņām pret iepriekšējā gada atbilstošo periodu (gada inflācija) Latvijā saskaņā ar Latvijas Republikas Centrālās statistikas pārvaldes sniegtajām ziņām. Nomas maksas pārrēķins tiek veikts vienu reizi gadā, vienlaikus Nomas maksu pārrēķinot arī par periodu no attiecīgā kalendārā gada sākuma. Nomas maksas palielinājums tiek iekļauts Iznomātāja izrakstītajā rēķinā un ir saistošs Nomniekam bez atsevišķa paziņojuma.
	14. Iznomātājam ir tiesības ik pēc 4 (četriem) Līguma darbības gadiem vienpusēji pārskatīt Nomas maksas apmēru, piesaistot neatkarīgu vērtētāju tirgus nomas maksas noteikšanai. Pārskatītā un mainītā Nomas maksa stājas spēkā 30 (trīsdesmitajā) dienā pēc attiecīgā paziņojuma nosūtīšanas Nomniekam. Nomniekam ir pienākums kompensēt Iznomātājam pieaicinātā neatkarīgā vērtētāja atlīdzības summu.
	15. Iznomātājs ir tiesīgs vienpusēji pārskatīt un mainīt atdeves likmes apmēru bez grozījumu veikšanas Līgumā vienu reizi kalendārā gada ietvaros, par to rakstveidā informējot Nomnieku 30 (trīsdesmit) dienas iepriekš.
	16. Iznomātājam ir tiesības palielināt Nomas maksu, piemērojot koeficientu 1,5, ja:
		1. Nomnieks Īpašumā ir veicis nelikumīgu būvniecību;
		2. Iznomātājs ir konstatējis, ka Nomnieks ir pārkāpis kādu no Līguma noteikumiem;
		3. pēc Līguma termiņa beigām Nomnieks neatbrīvo Īpašumu Līgumā noteiktajā kārtībā un Nomas maksa tie piemērota par faktisko lietojumu.
	17. Nomnieks, piedaloties Izsolē, ir iemaksājis drošības naudu **EUR 2 400,00** (divi tūkstoši četri simti *euro* 00 centi) apmērā (turpmāk - **Drošības nauda**). Ja Izsolē iemaksātā Drošības naudas summa ir mazāka kā Līguma 3.1.punktā noteiktā Nomas maksa, tad Nomnieks 3 (trīs) darba dienu laikā pēc Līguma spēkā stāšanās veic trūkstošās summas iemaksu, lai kopējā Drošības naudas summa atbilstu Līguma 3.1. punktā noteiktajam Nomas maksas apmēram. Visā Līguma spēkā esamības laikā Nomniekam ir jānodrošina, ka Iznomātāja rīcībā ir Drošības nauda Nomas maksas apmērā.
	18. Drošības naudu Iznomātājs ir tiesīgs ieturēt šādos gadījumos, ja:
		1. Nomnieks nav samaksājis jebkuru Līgumā noteiktu maksājumu, tajā skaitā līgumsodu. Iznomātājs, bez īpaša paziņojuma, Drošības naudu ieskaita nesamaksāto maksājumu dzēšanai;
		2. Nomnieka, tā darbinieku un/vai Nomnieka klientu (braucēju) dēļ ir radīti zaudējumi Iznomātājam un/vai kaitējums, bojājumi Īpašumam, citam Iznomātāja īpašumam (t.sk. kokiem), vai videi;
		3. Nomnieks ir pārkāpis kādu no Līguma noteikumiem.
	19. Drošības nauda tiek atmaksāta Nomniekam 10 (desmit) dienu laikā pēc Līguma termiņa beigām ar nosacījumu, ka Nomniekam nav no šī Līguma izrietošu neizpildītu saistību pret Iznomātāju.
2. **Iznomātāja pienākumi un tiesības**
	1. **Iznomātāja pienākumi**:
		1. nodot Īpašumu Nomniekam lietošanā;
		2. netraucēt Nomniekam lietot Īpašumu atbilstoši Līguma 1.3. punktā noteiktajam mērķim;
		3. nekavējoties informēt Nomnieku par tiesiskajiem un/vai faktiskajiem apstākļiem, kas Iznomātājam ir kļuvuši zināmi Līguma darbības laikā un, kuri ietekmē Īpašuma izmantošanu;
		4. nodrošināt barjeru uzstādīšanu vietās, kur Maršruts robežojās ar piebraucamajiem ceļiem.
	2. **Iznomātāja tiesības:**
		1. veikt Īpašuma apskati jebkurā laikā;
		2. kontrolēt vai Īpašums tiek izmantots atbilstoši Līguma noteikumiem;
		3. pieprasīt Nomniekam ievērot Civillikuma, Meža likuma un citu Latvijas Republikas normatīvo aktu prasības, valsts un pašvaldības iestāžu lēmumus, ugunsdrošības un citu kompetento iestāžu prasības attiecībā uz Īpašuma lietošanu;
		4. prasīt Nomniekam nekavējoties novērst Līguma noteikumu pārkāpumu un/vai tā sekas, un atlīdzināt Iznomātājam, Īpašumam vai videi radītos zaudējumus;
		5. apturēt Nomnieka saimniecisko darbību Īpašumā, ja Nomnieks pārkāpj jebkuru Līguma noteikumu;
		6. pieprasīt no Nomnieka kompensāciju par soda sankcijām, kas Iznomātājam kā Īpašuma īpašniekam piemērotas sakarā ar Nomnieka darbību Īpašumā;
		7. neatlīdzināt Nomnieka Īpašumā veiktos jebkādus ieguldījumus.
	3. Gadījumā, ja Iznomātājs veic mežistrādes darbus Īpašuma blakus esošos meža nogabalos, Iznomātājam ir tiesības, ne vēlāk kā 10 (desmit) darba dienas iepriekš rakstveidā informējot Nomnieku, pieprasīt Nomniekam uz mežistrādes darbu veikšanas laiku apturēt savu darbību Īpašumā, bet ne ilgāk kā uz 30 (trīsdesmit) dienām.
3. **Nomnieka pienākumi un tiesības**
	1. **Nomnieka pienākumi:**
		1. kā krietnam un rūpīgam saimniekam rūpēties par Īpašumu, izmantot Īpašumu un veikt tā uzturēšanu saskaņā ar spēkā esošajiem piemērojamiem Latvijas Republikas normatīvajiem aktiem, tajā skaitā Civillikuma, Meža likuma prasībām;
		2. nodrošināt Īpašuma lietošanu vienīgi Līguma 1.3. punktā noteiktajam mērķim;
		3. saņemt kompetento institūciju saskaņojumus vai atļaujas Nomnieka plānotajai darbībai Īpašumā (ja tādas nepieciešamas);
		4. ievērot Īpašumam noteiktos lietošanas tiesību apgrūtinājumus un aprobežojumus;
		5. maksāt Iznomātājam Līgumā norādītos maksājumus Līgumā norādītajos termiņos;
		6. nodrošināt Iznomātājam iespēju apsekot Īpašumu, lai pārliecinātos par tā izmantošanu atbilstoši Līguma noteikumiem;
		7. atbildēt par visu ar Līgumu uzņemto saistību un pienākumu izpildīšanu;
		8. atlīdzināt Nomnieka, Nomnieka darbinieku un/vai klientu (braucēju) dēļ Iznomātājam, Īpašumam, citam Iznomātāja īpašumam (t.sk. kokiem), vai videi radītos zaudējumus;
		9. ar saviem finanšu resursiem, personālu, materiāli tehniskajiem līdzekļiem uzturēt Īpašumu un piegulošo teritoriju kārtībā, nepieļaujot tā piegružošanu vai vides piesārņošanu, nodrošināt sanitāro, ugunsdrošības, atkritumu apsaimniekošanas, u.c. Latvijas Republikas normatīvo aktu prasību ievērošanu;
		10. ar savu darbību neizraisīt Īpašuma applūšanu ar notekūdeņiem, piesārņošanu ar ķimikālijām un/vai sadzīves atkritumiem, un novērst citus zemi postošus procesus;
		11. nodrošināt ugunsdrošības noteikumu ievērošanu, kā arī ugunsgrēku likvidāciju saskaņā ar Latvijas Republikā spēkā esošajiem ugunsdrošību reglamentējošiem normatīvajiem aktiem iznomātajā Īpašumā, kā arī tam pieguļošajā teritorijā;
		12. nenodot Īpašumu apakšnomā vai jebkādā citādā lietošanā trešajai personai;
		13. nodrošināt visu pazemes un virszemes inženiertīklu, kas atrodas Īpašuma teritorijā (ja tādi ir), saglabāšanu un to netraucētu ekspluatāciju, kā arī nodrošināt ekspluatācijas dienestu darbiniekiem iespēju brīvi piekļūt inženiertehniskās apbūves tīkliem;
		14. nekavējoties, rakstiski paziņot Iznomātājam par:
			1. savas elektroniskā pasta adreses, kontakttālruņa un/vai dzīves vietas adreses/juridiskās adreses maiņu. Ja tas netiek izdarīts, Puses uzskata, ka Nomnieks ir saņēmis Iznomātāja nosūtīto korespondenci iepriekšējā adresē;
			2. par jebkādām izmaiņām attiecībā uz Īpašumu.
		15. novērst pārkāpumus Iznomātāja norādītajā termiņā;
		16. Līgumam beidzoties (t.sk. Līguma pirmstermiņa izbeigšanas gadījumā), ne vēlāk kā līdz Līguma spēkā esamības pēdējai dienai, par saviem līdzekļiem atbrīvot Īpašumu no Nomniekam un/vai trešajām personām piederošām lietām un mantas, sakopt to atbilstoši sakārtotas vides prasībām un nodot Īpašumu Iznomātājam ar Aktu tādā pašā stāvoklī kādā Īpašums atradās Līguma 1.5.punktā norādītā Akta parakstīšanas brīdi, ievērojot dabisko nolietojumu.
	2. **Nomnieka tiesības:**
		1. Līguma darbības laikā izmantot Īpašumu atbilstoši Līgumā noteiktajam mērķim un Līgumā noteiktajā kārtībā;
		2. Maršrutā izvietot šķēršļus, ievērojot Līguma 6.9.punkta noteikumus.

## **Maršruta izmantošanas kārtība**

* 1. Nomniekam ir pienākums nodrošināt, ka Transportlīdzekļi, kas pārvietosies pa Maršrutu, ir aprīkoti ar GPS (globālā pozicionēšanas sistēma). Pēc Iznomātāja pirmā pieprasījuma Nomniekam ir pienākums iesniegt Iznomātājam visu Transportlīdzekļu GPS datus, lai veiktu izbrauktā Maršruta kontroli.
	2. Nomniekam ir pienākums katru reizi, ne vēlāk kā 2 (divas) darba dienas pirms Maršruta izmantošanas, informēt Iznomātāja Līguma 9.1.1.punktā norādīto pārstāvi par paredzēto datumu, kad tiks organizēts izbrauciens Maršrutā, norādot arī izbraucienā plānoto Nomnieka klientu (braucēju) un Transportlīdzekļu skaitu. Iznomātājam, ja tam ir objektīvs iemesls, ir tiesības iebilst pret attiecīgo plānoto izbraucienu, saskaņojot ar Nomnieku citu laiku izbrauciena veikšanai.
	3. Nomniekam ir pienākums nodrošināt, ka izbraucieni tiek veikti tikai pa Maršruta plānā iezīmēto Maršrutu (Līguma 1.pielikums) un novirzīšanās no Maršruta vai Maršrutam blakus esošās teritorijas izmantošana ir aizliegta. Nomniekam ir pienākums pirms Maršruta izmantošanas uzsākšanas marķēt Maršrutu, nodrošinot tā skaidru, redzamu un nepārprotamu apzīmējumu visā tā garumā, lai nodrošinātu izbrauciena drošību un novērstu novirzes no Maršruta trajektorijas. Nomniekam ir pienākums pirms marķējumu izvietošanas Maršrutā, ar Iznomātāju saskaņot marķējumu izvietošanas vietas un marķējumu nostiprināšanas/izvietošanas veidus.
	4. Lai novērstu negadījumu risku, Nomniekam nav tiesības Maršrutu izmantot nelabvēlīgos laikapstākļos, kad ir lietusgāze, negaiss, intensīva snigšana, vēja ātrums pārsniedz 11 (vienpadsmit) metrus sekundē, apstākļos, kad redzamība ir mazāka par 50 (piecdesmit) metriem, vai jebkādos citos apstākļos, kad saprātīgi nav pieļaujama izbrauciena organizēšana Maršrutā un/vai uzturēšanās mežā. Šādā gadījumā Nomniekam ir jānodrošina, ka izbrauciens tiek nekavējoties pārtraukts.
	5. Pirms izbrauciena Nomniekam ir pienākums apsekot Īpašumu un pārliecināties, ka Īpašums un tam pieguļošā teritorija ir droša un atbilstoša izbrauciena norisei. Nomnieks uzņemas pilnu atbildību par izbrauciena procesa kontrolētu norisi un Nomnieka klientu (braucēju) drošību. Atbildību par negadījumiem Īpašumā un par no tiem izrietošām Nomnieka klientu (braucēju) vai jebkuru citu trešo personu prasībām, pilnā apmērā uzņemas Nomnieks.
	6. Nomniekam pirms izbrauciena ir pienākums veikt Nomnieka klientu (braucēju) instruktāžu un iepazīstināt tos ar Maršruta izmantošanas noteikumiem. Nomnieks apņemas nodrošināt, ka personas, kuras izbrauciena laikā atrodas Īpašumā, ievēro šī Līguma noteikumus un citus piemērojamos Latvijas Republikas normatīvos aktus. Par šī Līguma noteikumu neievērošanu no šo personu puses, Nomnieks uzņemas pilnu atbildību pret Iznomātāju.
	7. Nomniekam ir pienākums nodrošināt, ka izbraucienā tiek izmantoti tehniskā kārtībā esoši Transportlīdzekļi, kas atbilst drošības prasībām, kā arī Nomnieka klientiem (braucējiem) būs nodrošināts atbilstošs ekipējums un aizsarglīdzekļi.
	8. Nomniekam ir pienākums nekavējoties informēt Līguma 9.1.1.punktā norādīto Iznomātāja pārstāvi par Maršrutā notikušiem nelaimes vai citiem ārkārtas gadījumiem, kā arī par Īpašumam un/vai tā pieguļošajai teritorijai nodarītajiem bojājumiem (t.sk. bojājumiem kokiem).
	9. Nomniekam ir tiesības Maršrutā izvietot šķēršļus, iepriekš saskaņojot ar Iznomātāju šķēršļu veidu un novietojumu.
	10. Nomniekam ir pienākums nodrošināt un kontrolēt, lai Maršrutu patvaļīgi neizmanto trešās personas. Atbildību par šādu trešo personu Īpašumam un/vai tā pieguļošajai teritorijai nodarītajiem bojājumiem (t.sk. bojājumiem kokiem) uzņemas Nomnieks, tajā skaitā Nomnieks veic Līguma 6.12.punktā norādītos pienākumus.
	11. Nomniekam ir pienākums, ne vēlāk kā līdz brīdim, kad Nomnieks uzsāk Īpašuma izmantošanu, par saviem līdzekļiem izgatavot un izvietot informatīvās brīdinājuma zīmes Maršrutā vai tā pieguļošajā teritorijā ar mērķi informēt Maršrutam tuvumā esošās personas par Maršruta tuvošanos un nepieciešamo piesardzību. Nomniekam ir pienākums iepriekš saskaņot ar Iznomātāju informatīvo brīdinājumu zīmju tekstu, vizuālo noformējumu un to izvietošanas vietas.
	12. Pēc katras Īpašuma izmantošanas reizes Nomniekam ir pienākums veikt Īpašuma stāvokļa novērtējumu. Ja Nomnieks vai Iznomātājs konstatē, ka Īpašumam nodarīti bojājumi (piem., izbraukātas rises), Nomniekam ir pienākums par saviem līdzekļiem novērst šos bojājumus un atjaunot Maršrutu tā sākotnējā stāvoklī ne vēlāk kā 5 (piecu) darba dienu laikā no bojājumu nodarīšanas dienas. Atjaunošanas darbi ietver, bet neaprobežojas ar risu izlīdzināšanu, bojāto barjeru, marķējumu un/vai informatīvo zīmju atjaunošanu vai nomaiņu. Nomniekam ir pienākums pirms iepriekš norādīto darbu uzsākšanas Īpašumā par to iepriekš informēt Līguma 9.1.1.punktā norādīto Iznomātāja pārstāvi un saskaņot veicamos darbus.
	13. Gadījumā, ja Nomnieks neveic Līguma 6.12.punktā norādītos darbus šajā punktā norādītajā termiņā, Iznomātājs ir tiesīgs veikt šos darbus uz Nomnieka rēķina, tajā skaitā izmantot Nomnieka Drošības naudu izdevumu segšanai.
	14. Nomnieks uzņemas atbildību par savu veikto darbību Īpašumā, un ir patstāvīgi atbildīgs par visām prasībām, bojājumiem, izdevumiem, kaitējumu un zaudējumiem, kuri radušies (a) Iznomātājam, (b) Īpašumam un/vai citai Īpašuma pieguļošajai teritorijai (t.sk. kokiem), (c) jebkuras personas veselībai vai dzīvībai.
	15. Iznomātājam ir tiesības izvietot Īpašumā videonovērošanas kameras, lai kontrolētu Īpašuma izmantošanu atbilstoši šī Līguma prasībām. Par videonovērošanas kameru izvietošanu Īpašumā Iznomātājs iepriekš informēs Nomnieku.
	16. Gadījumā, ja Nomnieks plāno Maršrutā izvietot reklāmu par savu veikto saimniecisko darbību Maršrutā, tā izvietošanas vieta, teksts un vizuālais noformējums ir iepriekš jāsaskaņo ar Iznomātāju, kā arī Nomniekam ir pienākums nodrošināt, ka tiek saņemta kompetento iestāžu atļauja vai saskaņojums reklāmas izvietošanai (ja tāda nepieciešama). Jebkādas citas reklāmas izvietošana Maršrutā nav atļauta.
1. **Līguma izbeigšana**
	1. Iznomātājam ir tiesības vienpusēji nekavējoties izbeigt Līgumu, par to rakstveidā informējot Nomnieku, ja:
		1. Nomnieks ir nokavējis jebkura Līgumā norādītā maksājuma samaksas termiņu un nav veicis samaksu 5 (piecu) darba dienu laikā pēc Iznomātāja rakstiska brīdinājuma saņemšanas;
		2. Nomnieks izmanto Īpašumu citiem mērķiem nekā Līguma 1.3. punktā noteikts;
		3. Nomnieks Īpašumu ir nodevis apakšnomā vai jebkādā citādā lietošanā trešajām personām;
		4. Nomnieks neievēro kādu no Līgumā norādītajiem Maršruta izmantošanas noteikumiem;
		5. Nomnieks pārkāpj jebkuru citu Līguma vai Latvijas Republikā spēkā esošā normatīvā akta noteikumu, un nenovērš pārkāpumu pēc Iznomātāja rakstveida brīdinājuma saņemšanas brīdinājumā norādītajā termiņā, vai Nomnieks atkārtoti ir pārkāpis jebkuru Līguma vai Latvijas Republikā spēkā esošā normatīvā akta noteikumu;
		6. ir ierosināts Nomnieka tiesiskās aizsardzības process, pasludināts tā maksātnespējas process, apturēta Nomnieka saimnieciskā darbība vai uzsākta tā likvidācija;
		7. Nomniekam, t.sk. tā valdes vai padomes loceklim, patiesā labuma guvējam, pārstāvēttiesīgajai personai vai prokūristam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības, Ziemeļatlantijas līguma organizācijas dalībvalsts sankcijas, vai cita veida sankcijas;
		8. Iznomātājam no publiski pieejamās informācijas nav iespējams pārbaudīt Nomnieku, tai skaitā tā dalībniekus (akcionārus) un patiesā labuma guvējus atbilstoši Noziedzīgi iegūto līdzekļu legalizācijas un terorisma un proliferācijas finansēšanas novēršanas likuma prasībām vai patstāvīgi iegūt droši ticamu informāciju par tiem, un Nomnieks nav iesniedzis pieprasīto informāciju par sevi, tā dalībniekiem (akcionāriem) un patiesā labuma guvējiem vai ziņas par to, ka patiesā labuma guvēju noskaidrot nav iespējams un/vai izziņas, tai skaitā Latvijas vai ārvalstu kompetentās institūcijas izziņas, kas apliecina iepriekš minēto Iznomātāja noteiktajā laikā periodā.
	2. Gadījumā, ja Iznomātājs ir izbeidzis Līgumu kādā no Līguma 7.1.punkta apakšpunktos noteiktajiem gadījumiem, Iznomātājam ir tiesības pieprasīt no Nomnieka līgumsodu gada Nomas maksas apmērā par Līguma pirmstermiņa izbeigšanu, kā arī kompensēt Iznomātājam radītos zaudējumus.
	3. Pēc Līguma termiņa izbeigšanās vai jebkuros citos Līguma izbeigšanas gadījumos Nomniekam jāatbrīvo Īpašums Līguma izbeigšanās dienā vai citā Iznomātāja norādītajā termiņā. Ja Nomnieks Līguma izbeigšanās gadījumā neatbrīvo Īpašumu Līgumā noteiktajā kārtībā, Nomnieks maksā Nomas maksu Līgumā noteiktajā apmērā.
	4. Ja šis Līgums tiek izbeigts pirms termiņa notecēšanas, tad uz priekšu samaksātā Nomas maksa un citi maksājumi netiek atgriezti.
	5. Beidzoties Līgumam, neatkarīgi no tā izbeigšanas pamata, Iznomātājam nav pienākums atlīdzināt Nomniekam nekādus zaudējumus, izdevumus, un/vai jebkādus Nomnieka veiktos ieguldījumus Īpašumā. Nomnieks Līguma spēkā esamības pēdējā dienā nodod Īpašumu Iznomātājam ar Aktu stāvoklī kādā Īpašums atradās Līguma 1.5.punktā norādītā Akta parakstīšanas brīdī, ievērojot dabisko nolietojumu. Minēto noteikumu neizpildes gadījumā, Iznomātājam ir tiesības atjaunot Īpašumu un sakārtot to atbilstoši sakoptas vides prasībām uz Nomnieka rēķina, piestādot Nomniekam attiecīgu rēķinu. Iznomātājs Īpašumu ir tiesīgas pieņemt atpakaļ ar vienpusēju Aktu.
2. **Nepārvarama vara**
	1. Puses nav atbildīgas par savu saistību neizpildi, ja tā radusies nepārvaramas varas rezultātā, kuru attiecīgā Puse nevarēja ne paredzēt, ne novērst, un par kuru rašanos tā nav atbildīga, t.sk., stihiskas nelaimes, zemestrīces, plūdi, ugunsgrēki, kara darbība, blokāde, civiliedzīvotāju nemieri, streiki, kā arī Pusēm saistoši normatīvie akti, t.sk. ierobežojumi/aizliegumi dabas aizsardzības nolūkos, saskaņā ar kuriem Pusēm nav iespējas izpildīt Līgumā noteiktās saistības. Par šādu apstākļu iestāšanos Pusei ir nekavējoties, bet ne vēlāk kā 5 (piecu) darba dienu laikā, rakstveidā jāpaziņo otrai Pusei, pretējā gadījumā atsaukšanās uz nepārvaramu varu ir uzskatāma par nepamatotu.
	2. Ja iestājas nepārvaramas varas apstākļi, Līguma saistības tiek pagarināts par laika periodu, no nepārvaramas varas apstākļu iestāšanās, līdz to seku novēršanas brīdim.
	3. Ja nepārvarama vara vai ārkārtas apstākļi turpina darboties ilgāk par 3 (trīs) mēnešiem, tad katrai Pusei ir tiesības bez jebkādām sankcijām vienpusēji atkāpties no Līguma izpildes.
3. **Par Līguma izpildi atbildīgās personas**
	1. Puses nosaka par Līguma izpildi atbildīgās personas, kuras kontaktējas ar otru Pusi un uzrauga (koordinē) kvalitatīvu Līguma izpildi:
		1. No Iznomātāja puses: \_\_\_\_\_\_\_\_\_\_\_\_\_\_\_\_\_\_, tālr.+371 \_\_\_\_\_\_\_\_, elektroniskā pasta adrese: \_\_\_\_\_\_\_\_\_\_@rigasmezi.lv.
		2. No Nomnieka puses: \_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_, elektroniskā pasta adrese: \_\_\_\_\_\_\_\_\_\_\_\_\_\_.
	2. Puses apņemas iespējami savlaicīgi informēt viena otru par izmaiņām atbildīgo personu sastāvā vai atsevišķu personu pilnvarojuma apjoma izmaiņām, attiecīgo informāciju nosūtot uz šajā nodaļā norādītajām elektroniskā pasta adresēm un neveicot attiecīgos grozījumus Līgumā.
4. **Konfidencialitāte un personas dati**
	1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un gadījumos, kad informācija ir bijusi iepriekš vai tās nodošanas brīdī publiski zināma. Konfidencialitātes pienākums nav aprobežots ar Līguma termiņu un ir saistošs bez laika ierobežojuma.
	2. Visi dokumenti un informācija, kas saistīta ar Līguma noslēgšanu un izpildi ir uzskatāmi par Pušu komercnoslēpumu saturošu informāciju. Tās aizsardzībai Puses apņemas to saglabāt noslēpumā un bez otras Puses rakstiskas piekrišanas neizpaust trešajām personām. Komercnoslēpuma statuss neattiecas uz informāciju, kas jau ir publiski pieejama, vai Latvijas Republikas tiesību aktos noteiktajā kārtībā ir noteikta kā publiski pieejama.
	3. Puses apliecina, ka Līgumā norādītos vai Līguma izpildes ietvaros no otras Puses iegūtos personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
	4. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	5. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai datu subjektiem nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga pret datu subjektiem par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei patstāvīgi jāapmierina datu subjektu prasījumi un jāsamaksā valsts pārvaldes iestādes uzliktie naudas sodi.
	6. Puses apņemas neapstrādāt no otras Puses iegūtos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.

## **Noslēguma jautājumi**

* 1. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Līguma 12.nodaļā norādīto e-pasta adresi.
	2. Līguma grozījumi vai papildinājumi veicami Pusēm rakstveidā vienojoties. Grozījumi stājas spēkā pēc to rakstiskas noformēšanas un abpusējas parakstīšanas. Vienošanos par grozījumu izdarīšanu pievieno Līgumam kā tā neatņemamu sastāvdaļu.
	3. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārejos punktos un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	4. Līgumu var grozīt ar Iznomātāja vienpusēju paziņojumu Līgumā noteiktajos gadījumos un kārtībā.
	5. Šis Līgums ir saistošs abām Pusēm, kā arī abu Pušu tiesību pārņēmējiem, mantiniekiem.
	6. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta, strīds izskatāms Latvijas Republikas tiesā, atbilstoši spēkā esošajiem normatīvajiem aktiem.
	7. Ciktāl Līgumā nav norādīts savādāk, visi paziņojumi starp Pusēm Līguma sakarā tiek uzskatīti par saņemtiem, ja tie (i) nodoti adresātam pret parakstu, (ii) nosūtīti pa pastu ierakstītā vēstulē uz Līguma 12.punktā norādītajām Pušu adresēm un šajā gadījumā tiks uzskatīti par saņemtiem 5.piektajā darba dienā no nodošanas pasta iestādē nosūtīšanai, vai (iii) nosūtīti ar e-pasta starpniecību uz Līguma 12.punktā norādītajām Pušu e-pasta adresēm, un šajā gadījumā tiks uzskatīti par saņemtiem nākamajā darba dienā pēc nosūtīšanas.
	8. Līgums sastādīts valsts valodā uz 10 (deviņām) lapām, parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
	9. Līguma parakstīšanas brīdī tam ir sekojoši pielikumi, kas ir Līguma neatņemama sastāvdaļa:
		1. Pielikums Nr. 1 Maršruta plāns uz 1 lapas;
		2. Pielikums Nr. 2 Nekustamā īpašuma nodošanas - pieņemšanas akts uz 1 lapas.
1. **Pušu juridiskās adreses un rekvizīti**

|  |  |
| --- | --- |
| **Iznomātājs** | **Nomnieks** |
| **SIA “Rīgas meži”**Juridiskā adrese: Ojāra Vācieša iela 6, k-1, Rīga LV-1004Biroja adrese: Ojāra Vācieša iela 6, k-1, Rīga LV-1004, e-pasts: rigasmezi@rigasmezi.lvReģistrācijas Nr.40003982628Banka: AS “Citadele banka”Konta Nr.: LV15PARX0005508860001\_\_\_\_\_\_\_\_\_\_\_\_\_\_\_\_\_\_\_\_/Anita Skudra/SIA “Rīgas meži” valdes priekšsēdētāja |  |